James Dean

James Byron Dean (8 Februari 1931 – 30 September 1955) merupakan pelakon Amerika Syarikat. Beliau dikenali menerusi filem Rebel Without a Cause (1955), East of Eden (1955) dan Giant (1956). Dean meninggal dunia akibat kemalangan kereta. Dean menjadi pelakon pertama yang menerima pencalonan Anugerah Akademi untuk Pelakon Lelaki Terbaik setelah meninggal dunia untuk filem Giant. Pada tahun 1999, American Film Institute meletakkan beliau ditempat ke-18 sebagai pelakon filem lelaki terbaik di era emas Hollywood dalam senarai AFI's 100 Years...100 Stars.

Kehidupan awal
James Byron Dean dilahirkan pada 8 Februari 1931 di Marion, Indiana, dan merupakan anak tunggal kepada Winton Dean (17 Januari 1908 – 21 Februari 1995) dan Mildred Marie Wilson (15 September 1910 – 14 Julai 1940). Beliau merupakan berdarah Inggeris dengan sedikit campuran darah Jerman, Ireland, Scotland dan Welsh. Enam tahun selepas bapanya meninggalkan kerja perladangan untuk menjadi juruteknik pergigian, Dean dan keluarganya telah berpindah ke Santa Monica, California. Beliau telah pergi ke Sekolah Awam Brentwood di Brentwood, Los Angeles, California, sebelum dipindahkan ke Sekolah Rendah McKinley. Dean sangat rapat dengan ibunya. Menurut DeAngelis, ibunya merupakan "satu-satunya orang yang dapat memahami beliau". Pada tahun 1938, ibunya mengalami sakit perut dan kehilangan berat badan. Ketika berusia sembilan tahun, ibu Dean meninggal dunia akibat barah rahim.

Tidak mampu untuk menjada anaknya, bapa Dean telah menghantar beliau untuk tinggal bersama ibu dan bapa saudaranya, Ortense dan Marcus Winslow, di Fairmount, Indiana. Semasa zaman remajanya, Dean mempunyai hubungan yangr rapat dengan pastor Rev. James DeWeerd, yang banyak mempengaruhi Dean terutama minatnya dalam laga lembu, lumba kereta dan teater. Menurut Billy J. Harbin, Dean mempunyai "sebuah hubungan rapat dengan pastornya, yang bermula pada tahun senior sekolah tinggi dan bertahan bertahun lamanya". Dakwaan hubungan seksual mereka telah dibangkitkan menerusi buku Boulevard of Broken Dreams: The Life, Times, and Legend of James Dean (1994) oleh Paul Alexander. Pada tahun 2011, dilaporkan, Dean menceritakan kepada Elizabeth Taylor bahawa beliau pernah didera secara seksual oleh seorang ahli agama kira-kira dua tahun selepas kematian ibunya. Laporan lain turut mendakwa bahawa beliau telah didera secara seksual oleh DeWeerd semasa kanak-kanak atau mempunyai hubungan seksual ketika Dean remaja.

Dean merupakan pelajar popular di sekolahnya. Beliau bermain besbol, bola keranjang serta terlibat dalam pengajian drama dan bertanding pengucapan awam melalui Persatuan Forensik Sekolah Tinggi Indiana. Selamat tamat belajar di Sekolah Tinggi Fairmount pada Mei 1949, beliau berpindah ke California bersama anjing peliharaannya, Max, untuk tinggal bersama bapa dan ibu tirinya. Beliau telah mendaftar masuk ke Kolej Santa Monica (SMC) untuk jurusan pra undang-undang. Beliau kemudiannya berpindah ke  UCLA untuk satu semester dan menukar kepada jurusan drama, yang menyebabkan hubungannya dengan bapanya menjadi renggang. Semasa di UCLA, Dean dipilih untuk melakonkan watak sebagai Malcolm dalam Macbeth. Dalam masa yang sama, beliau turut mula berlakon dalam bengkel James Whitmore. Pada Januari 1951, beliau menarik diri dari UCLA untuk menjadi pelakon sepenuh masa.

Filemografi

Filem

Televisyen

Rujukan

Bacaan tambahan

 Alexander, Paul: Boulevard of Broken Dreams: The Life, Times, and Legend of James Dean . Viking, 1994. 
 Bast, William: James Dean: A Biography. Ballantine Books, 1956.
 
 Beath, Warren: Death of James Dean. Grove Press, 1986. 
 Beath, Warren, with Wheeldon, Paula; James Dean in Death: A Popular Encyclopedia of a Celebrity Phenomenon, McFarland & Co., Inc., 2005. 
 Dalton, David: James Dean-The Mutant King: A Biography. Chicago Review Press, 2001. 
 
 Frascella, Lawrence and Weisel, Al: Live Fast, Die Young: The Wild Ride of Making Rebel Without a Cause. Touchstone, 2005. 
 Gilmore, John : Live Fast-Die Young: Remembering the Short Life of James Dean. Thunder's Mouth Press, 1998. 
 Gilmore, John: The Real James Dean. Pyramid Books, 1975. 
 Heinrichs, Steve; Marinello, Marco; Perrin, Jim; Raskin, Lee; Stoddard, Charles A; Zigg, Donald; Porsche Speedster TYP540: Quintessential Sports Car, 2004, Big Lake Media, Inc. 

 Holley, Val: James Dean: The Biography. St. Martin's Griffin, 1996. 
 Turiello, James: The James Dean Collection, 1993. Biography on fifty trading cards with photographs from The James Dean Gallery in Fairmount Indiana.
 Hopper, Hedda and Brough, James: "James Dean Was a Rebel With a Cause" in The Whole Truth and Nothing But. Doubleday. 1963.
 Howell, John: James Dean: A Biography. Plexus Publishing, 1997. Second Revised Edition. 
 Hyams, Joe; Hyams, Jay: James Dean: Little Boy Lost. Time Warner Publishing, 1992. 
 Martinetti, Ronald: The James Dean Story, Pinnacle Books, 1975. 
 
 Perry, George: James Dean. DK Publishing, 2005. 
 Riese, Randall: The Unabridged James Dean: His Life from A to Z. Contemporary Books, 1991. 
 Raskin, Lee: James Dean: At Speed. David Bull Publishing, 2005. 
 Sheridan, Liz: Dizzy & Jimmy: My Life With James Dean : A Love Story. HarperCollins Canada / Harper Trade, 2000. 
 Spoto, Donald: Rebel: The Life and Legend of James Dean. HarperCollins, 1996.

Pautan luar

 
 
 
 
 
 AMC's James Dean Photo Gallery: Living Fast and Dying Young
 James Dean.com link to "Official" CMG James Dean website
 10 James Dean Essentials: Photo Essay on AMCtv.com
 James Dean: Hollywood's Rebel Icon  – slideshow by Life
 James Dean in Hill Number One at the Iverson Movie Ranch
 Mad about the boy on the Guardian Unlimited.
 James Dean Gallery site
 , includes photos of Dean's Tombstone.
 James Dean at American Legends.
 The Stuff of Legend: James Dean's Final Ride (Documentary)
 Iverson Movie Ranch: History, vintage photos.
 James Dean - Map (interactive): Important places and locations of his Life

Kelahiran 1931
Kematian 1955
Pelakon Amerika Syarikat
Pelakon lelaki Amerika Syarikat
Pelakon filem Amerika Syarikat
Pelakon televisyen Amerika Syarikat